1.  ปัจจัยความเสี่ยง

1.  ความเสี่ยงในการได้รับผลตอบแทนในรูปของเงินปันผล

บริษัทมีขาดทุนสะสมเนื่องจากผลขาดทุนจากการดำเนินงานปกติในอดีตที่มีธุรกรรมด้านการลงทุนต่อเนื่องกันเป็นเวลา
5 ปี จากปี 2539-2543 โดยในปี 2540 บริษัทได้รับผลกระทบจากวิกฤตเศรษฐกิจ
และการเปลี่ยนแปลงระบบอัตราแลกเปลี่ยนส่งผลให้มูลค่าหลักทรัพย์ที่บริษัทได้ลงทุนอยู่ลดลงเป็นจำนวนมาก
ทำให้บริษัทประสบปัญหาสภาพคล่องในการดำเนินงานมาโดยตลอด อย่างไรก็ตามในช่วงปี 2542
และ 2543 บริษัทได้มีการปรับโครงสร้างหนี้สินเดิม
และการหาผู้มาร่วมทุนเพื่อที่ระดมทุนในการรักษาสภาพคล่องของบริษัทให้อยู่ในระดับที่สามารถดำเนินการได้ต่อเนื่อง
แต่ปัญหาการขาดทุนสะสมนั้นไม่สามารถจะล้างออกได้ในระยะสั้น ทำให้ ณ สิ้นปี 2545 และ 2546
บริษัทมียอดขาดทุนสะสมเป็นจำนวน 629.06 และ 686.79 ล้านบาท
การที่บริษัทมีขาดทุนสะสมจำนวนมากดังกล่าว
ทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมาย
โดยผู้ถือหุ้นมีความเสี่ยงที่จะไม่ได้รับเงินปันผลตามนโยบายเงินปันผลที่กำหนดไว้อีกช่วงระยะเวลาหนึ่งจนกว่าบริษัทจะล้างขาดทดุนสะสมได้หมด

อย่างไรก็ตาม หลังจากการปรับโครงสร้างหนี้ และการเพิ่มทุนของกลุ่มนาวิส บริษัทสามารถที่จะ

ปรับปรุงและเพิ่มประสิทธิภาพในการผลิต ขยายประเภทสินค้า
และขยายตลาดให้กว้างขว้างขึ้นโดยเฉพาะตลาดผักผลไม้สดที่ส่งออกไปตลาดยุโรป
ขณะเดียวกันก็มีนโยบายชัดเจนว่าจะไม่มีการลงทุนในธุรกิจที่ไม่เกี่ยวข้องกับอุตสาหกรรมการเกษตรเพิ่มเติมและจะพยายามขายธุรกิจลงทุนที่มีอยู่เดิมออกไปควบคู่กับการควบคุมค่าใช้จ่ายในการบริหารให้อยู่ในระดับที่เหมาะสมต่อไป

3. ความเสี่ยงจากการพึ่งพิงผู้จัดจำหน่ายรายใหญ่

บริษัทขายสินค้าบางประเภท โดยให้บริษัทภายนอก 2 แห่ง เข้ามาร่วมในการบริหารตลาด
และเป็นผู้จัดจำหน่าย โดยรายแรกบริษัท ชิปเป้อร์ จำกัด จะรับผิดชอบทาง
การตลาดต่างประเทศของผลิตภัณฑ์ข้าวโพดหวานกระป๋อง ที่มียอดขายรวมประมาณ 598.07
ล้านบาท หรือคิดเป็นร้อยละ 55.27 ของยอดขายรวมของปี 2546
โดยเงื่อนไขในสัญญาในลักษณะการทำหน้าที่การขายและจ่ายผลตอบแทนให้
โดยสัญญาให้ทางบริษัทดังกล่าวเข้ามาร่วมเป็นผู้บริหารการตลาดต่างประเทศของบริษัท
และผลตอบแทนจะอยู่ในรูปของค่าตอบแทนเป็นสัดส่วนตามยอดขาย
ดังนั้นอาจพิจารณาได้ว่ารายได้จากการส่งออกสินค้ากลุ่มนี้ส่วน

หนึ่งจึงขึ้นอยู่กับความสามารถของผู้จัดจำหน่ายรายดังกล่าวเป็นหลัก และการเปลี่ยนแปลง
หรือการยกเลิกผู้จัดจำหน่ายนี้อาจ
มีผลกระทบทางการตลาดของบริษัทบ้างในระหว่างที่จัดหาผู้จัดจำหน่ายรายใหม่
เนื่องจากผู้จัดจำหน่าย
รายดังกล่าวเป็นผู้ส่งออกสินค้าประเภทข้าวโพดหวานให้กับบริษัทเพียงรายเดียว และทำ

การให้บริการทางการตลาดแก่บริษัทตั้งแต่บริษัทเริ่มทำธุรกิจข้าวโพดหวาน แต่อย่างไรก็ตาม
ในความ

เป็นจริงลูกค้าจะติดต่อกับบริษัทในนามของริเวอร์แคว จึงทำให้บริษัทมีความสัมพันธ์
ทางการค้ากับลูกค้ามาโดยตรงโดยตลอด
และบริษัทมีพนักงานด้านการตลาดเกือบทั้งหมดเป็นพนักงานของบริษัทเอง
ดังนั้นหากมีการเปลี่ยนแปลงผู้จัดจำหน่ายจึงจะไม่ส่งผลมากนักในการรักษาลูกค้าที่ทำการค้ากับบริษัทมาอยู่แล้ว
ผู้จัดจำหน่ายอีกรายคือบริษัท แมสมาร์เกตติ้ง จำกัด
รับผิดชอบการตลาดในประเทศทั้งหมดของผลิตภัณฑ์ข้าวโพดหวานกระป๋องเฉพาะที่ใช้เครื่องหมายการค้า
“เทสตี้”โดยคิดเป็นยอดขายในปี 2546 จำนวน 9.69 ล้านบาท โดยสัญญาการจัดจำหน่ายไม่มีการ
ระบุวันสิ้นสุดสัญญา แต่สามารถยกเลิกได้ด้วยคู่สัญญาเอง หรือการทำผิดสัญญาของ คู่สัญญา
การยกเลิกสัญญานั้นไม่สามารถทำได้ในระยะเวลาอันสั้น
แต่ขณะเดียวกันบริษัทก็จะมีความเสี่ยงบ้างเล็กน้อย ในกรณีที่มีการเปลี่ยนแปลงผู้จัดจำหน่ายใหม่
แต่เมื่อพิจารณามูลค่าของรายได้จากการขายของสินค้ากลุ่มนี้แล้ว
เป็นสัดส่วนที่น้อยมากเมื่อเทียบกับรายได้รวม

4. ความเสี่ยงเนื่องจากอัตราแลกเปลี่ยน (EXCHANGE RATE RISK)

ปัจจุบันบริษัทมีรายได้หลักมาจากการส่งออกสินค้าไปขายยังต่างประเทศ หรือประมาณร้อยละ 85.72
ของยอดขายรวมในปี 2546 โดยมีรายรับเป็นเงินสกุลดอลลาร์ สหรัฐ, ยูโร
และปอนด์lสเตอริงเป็นส่วนใหญ่
การเปลี่ยนแปลงของอัตราแลกเปลี่ยนดังกล่าวมีผลกระทบต่อรายได้ในรูปเงินบาทของบริษัทเนื่องจากบริษัทมีการส่งออกในอัตราที่สูง
ดังนั้นค่าเงินบาทในขณะนี้มีอัตราที่แข็งตัวขึ้นเมื่อเทียบกับเงินสกุลดอลลาร์ สหรัฐ
จึงมีผลกระทบกับรายได้ที่เป็นเงินสกุลดอลลาร์ สหรัฐ ที่มีอยู่ประมาณร้อยละ 50 ของรายได้
อย่างไรก็ตามบริษัทมีรายได้ในสกุลเงินยูโรและปอนด์สเตอริง
ซึ่งยังเอื้ออำนวยประโยชน์แก่บริษัทในการที่มีรายรับที่อยู่ในรูปเงินบาทมากขึ้น
ปัจจุบันบริษัทไม่มีเงินกู้ยืมเป็นเงินสกุลต่างประเทศจึงไม่มีความเสี่ยงในการเปลี่ยนแปลงภาระหนี้สินจากความเสี่ยงนี้

5.  ความเสี่ยงจากการที่บริษัทสามารถเรียกให้ใช้สิทธิของใบสำคัญแสดงสิทธิก่อนกำหนดได้

ใบสำคัญแสดงสิทธิเพื่อซื้อหุ้นสามัญของบริษัทครั้งนี้ มีอายุใบสำคัญแสดงสิทธิ 5 ปีนับจากวันออก แต่

หลังจากปีที่ 3 บริษัทสามารถเรียกให้ผู้ถือใบสำคัญแสดงสิทธิใช้ สิทธิก่อนกำหนดได้
โดยการแจ้งล่วงหน้าเป็นเวลา 3 เดือน ดังนั้นถ้าผู้ถือใบสำคัญแสดงสิทธิ
มิได้ใช้สิทธิในการแปลงสภาพ หลังจากบริษัท ฯ ได้

เรียกให้ใช้สิทธิก่อนกำหนดเช่น ในปีที่ 4 ใบสำคัญแสดงสิทธิดังกล่าวจะไม่มีมูลค่าใด ๆ
เพราะสิทธิในการแปลงสภาพได้สิ้นสุดลงในวันสุดท้ายที่บริษัทฯ
ให้เป็นวันใช้สิทธิวันสุดท้ายของการเรียกใช้สิทธิก่อนกำหนด
และอายุของใบสำคัญแสดงสิทธิก็จะหมดลงในวันนั้นด้วย

6.  ความเสี่ยงจากความผันผวนของปริมาณ และราคาวัตถุดิบ

วัตถุดิบหลักของบริษัทคือข้าวโพดหวาน และผักผลไม้สดอื่นๆ ที่มีดินฟ้าอากาศ
และฤดูกาลเข้ามาเป็นปัจจัยที่อาจมีผลกระทบกับผลผลิต ซึ่งราคาจะขึ้นอยู่กับสภาวะดินฟ้าอากาศ
อันมีผลกระทบต่อปริมาณผลผลิตจากการเพาะปลูกในแต่ละปี และความต้องการของผู้ผลิตรายอื่น
ตลอดจนตลาดสด
ดังนั้นบริษัทจึงมีความเสี่ยงในแง่ของการเปลี่ยนแปลงปริมาณของวัตถุดิบในแต่ละปีที่จะเข้าโรงงาน
และราคาของวัตถุดิบ ซึ่งจะส่งผลต่อต้นทุนการผลิตของบริษัท

+----------------------+----------------------+-----------------------+
| ปี                    | ราคาข้าวโพดหวาน เฉลี่ย  | การผันผวนราคา %        |
|                      |                      |                       |
| 1998                 | (บาท/กิโลกรัม)         | 19.22%                |
|                      |                      |                       |
| 1999                 | 3.66                 | -5.19%                |
|                      |                      |                       |
| 2000                 | 3.47                 | 8%                    |
|                      |                      |                       |
| 2001                 | 3.53                 | 7%                    |
|                      |                      |                       |
| 2002                 | 3.78                 | -1%                   |
|                      |                      |                       |
| 2003                 | 3.75                 | 2.13%                 |
|                      |                      |                       |
|                      | 3.83                 |                       |
+----------------------+----------------------+-----------------------+

ราคาของวัตถุดิบปี 2546 ต่ำสุดอยู่ที่ราคา 3.44 บาท/กก. และราคาสูงสุดอยู่ที่ 4.31 บาท/กก.

อย่างไรก็ตามบริษัทมีการส่งเสริมการเพาะปลูกโดยมีการจัดหาเมล็ดพันธุ์ให้กับเกษตรกร
เพื่อที่จะได้พืชผลที่ต้องการ และยังมีการกำหนดราคารับซื้อล่วงหน้า
เพื่อช่วยให้เกษตรกรสามารถพิจารณารายได้จากการปลูก
และบริษัทเองก็สามารถรู้ถึงต้นทุนการซื้อล่วงหน้าได้ และการส่งเสริมการเพาะปลูกในบางครั้ง
เกษตรกรก็มีการขายผลิตภัณฑ์ให้กับผู้ซื้อรายอื่น ซึ่งบริษัทก็ได้ดำเนินการแก้ไข
โดยการยกเลิกการส่งเสริม

กับเกษตรกรรายนั้นๆ
ทำให้เกษตรกรสมาชิกที่มีอยู่มีคุณภาพและความแน่นอนในการส่งมอบวัตถุดิบให้กับบริษัทมากยิ่งขึ้น